open-index/open-wikipedia-markdown huggingface dataset:
Пеша

thumb|left|200px|Вила Гарѕони
thumb|right|200px|Слика на центарот на Пеша од околните ридови
thumb|right|200px|Катедралата во Пеша

**Пеша** (***Pescia***) — италијански град во провинцијата Пистоја, регион Тоскана. Градот има 17 000 жители.

Категорија:Градови во Италија
Категорија:Градови во Тоскана
Мајбах

right|250px|Знакот на Мајбах
**Мајбах-Моторенбау д.о.о.** (герм. *Maybach-Motorenbau GmbH*) — компанија основана од Вилхелм Мајбах и неговиот син Карл, бил германски производител на мотори за цепелини и подоцна големи луксузни автомобили. Компанијата влече корени од фирмата Дајмлер-Моторен-Гезелшафт (Дајмлер) дотолку што нејзиниот основач бил технички директор таму. Денес, компанијата е сместена во Штутгарт, а марката ја поседува ДајмлерКрајслер. Во периодот помеѓу 1921 и 1940&nbsp;г. ова фирма произведувала разни модели на луксузни класични возила.

За време на Втората светска војна, фирмата почнала да произведува мотори за разни воени возила и оклопни возила како Панцер IV, Тигар I и Пантер.

Мајбах исто така поризведувал дизел мотори за поморски и железнички превоз. Некои од познатите дизел локомотиви со нивни мотори се германската V200 и Британска железница класа 52, т.н. „Westerns“.

Во 1960 год, Дајмлер-Бенц го купува големиот дел од акциите на Мајбах. Шест години подоцна,
Мајбах-Моторенбау се спојува со гранката за тешки мотори на Дајмлер-Бенц заедно оформуваат нова компанија со име Мајбах Мерцедес-Бенц Моторенбау д.о.о. Во 1969&nbsp;г. пак, оваа фирма станува
МТУ Фридрихсхафен.

right|thumb|250px|Мајбах 57
Мајбах повторно заживеал како марка во раните 2000-ти под водство на Мерцедес-Бенц со производствотона нов модел во две варијации - Мајбах 57 и 62 (броевите ја означуваат должината на автомобилите во дециметри). Нивната цена се движи од 305,000 до 357,000 УСД и се наменети како конкуренти на Бентли и Ролс-Ројс. Во 2005 е додаден новиот 57S, со помоќен мотор и спортска козметика.

## Класични модели
right|250px|thumb|Мајбах DS8 Цепелин
* 1919  Мајбах W1: Тест-возило засновано на Мерцедесова шасија
* 1921  Мајбах W3: Првиот Мајбах, прикажан на Берлинскиот автосаем. Имал шестцилиндричен линеарен мотор 5.7 L со 70 КС.
* 1926  Мајбах W5: шестцилиндричен линеарен мотор од 7L , 120 кс
* 1929  Мајбах 12: V12 претходник на DS7/8
* 1930  Мајбах DSH: Doppel-Sechs-Halbe („Двојно-шест-половина“) 1930-37
* 1930  Мајбах DS7 Цепелин: 7L V12, 150 кс
* 1931  Мајбах W6: Ист мотор како W5, но подолго оскино растојание. 1931-33
* 1931  Мајбах DS8 Цепелин: 8L V12, 200 кс
* 1934  Мајбах W6 DSG: Со двоен пренос со додатна брзина.
* 1935  Мајбах SW35: 3.5L 140 КС I6
* 1936  Мајбах SW38: 3.8L 140 КС I6
* 1939  Мајбах SW42: 4.2L 140 КС I6 
* 1945  Мајбах JW61: 3.8L 145 КС I6

## Современи модели
* 2002  Мајбах 57/62
* 2005  Мајбах Екселеро (Прототип претставен на Меѓународниот автосаем во Франкфурт)
* 2005  Мајбах 57S (Ѕ означува „Специјал“, а не „Спорт“)
* 2006  Мајбах 62S

## Тенковски мотори
* Мајбах HL230 - користен на тенкови во Втората светска војна

## Надворешни врски
### Македонски
* Вест - Премиера на „Мајбах“: Луксуз на четири тркала од над 400.000 евра 
* Вест -  Најскапиот "мерцедес" на сите времиња: Луксуз со 360.000 евра вредниот "Мајбах" 
* Точка - Најновото чудовиште на Мајбах  - за Екселеро

### Странски
* Официјално мрежно место   
* Клуб на сопственици 
* Биографија на Вилхелм Мајбах 
* Историја на Мајбах  
* Технички податоци за Мајбах-моторите и тенкот Тигар I 

Категорија:Германски автомобили

__ИНДЕКС__
Бапчорки

**Бапчорки** се женска вокална група која исполнува македонска музика од Егејска Македонија. Песните и пејачките потекнуваат од селото Бапчор, Костурско. Посебно карактеристично за нивните изведби е полифоното пеење. Оваа група е формирана во 1970-те во Радиотелевизија Скопје и благодарение на нив е сочуван дел од фолклорот од Егејска Македонија.
## Наводи

## Надворешни врски
* Песни од „Бапчорки“ на pesna.org 

Категорија:Македонски етно-групи
Категорија:Бапчор
Видови на спортови

Според Светската спортска енциклопедија (2003), има 8.000 автохтони спортски игри.

**Видови на спортови**:

* Авантуристички спортови
* Бординг-спортови
* Боречки спортови
* Водени спортови
* Воздушни спортови
* Екстремни спортови
* Електронски спортови
* Женски спортови
* Зимски спортови
* Игри со топка
* Инвалидски спортови 
* Коњанички спортови
* Кучешки спортови
* Прецизни спортови
* Ракетни спортови
* Спортови на издржливост
* Спортови на затворено
* Тимски спортови
* Тркачки спортови
* Фантастични спортови
## Наводи

Категорија:Спорт
Ершир

*Оваа статија се однесува на грофовијата во Шкотска, за расата на говеда видете [[Ершир (раса говеда)]].*

**Ершир** (*Siorrachd Inbhir Àir* на шкотски гелски) била грофовија во југозападна Шкотска, сместена на бреговите на Клајдскиот Ферт. Поважни градови се Ер, Килмарнок и новиот град (и стариот кралски замок) Ирвајн. Градот Трун (нас. 20,000) на брегот е домаќин на Британското отворено првенство во голф секои седум години, вклучувајќи го и најскорешното во 2004. Приближно 200,000 посетители доаѓаат во Трун во овој период.

Ершир е еден од земјоделско најплодните региони во Шкотскa. Компири се одгледуваат на полињата во близина на брегот, користејќи ѓубрива на основа на алги, и како дополнение грофовијата произведува свински производи, други зеленчуци со корења, говеда (видете подолу) и летното шумско овошје како што се јагодите се одгледуваат масовно. Регионот бил силно индустријализиран, со производство на челик, ископување на јаглен и во Килмарнок голем број на примери на масовно производство, како најпознато е вискито Џони Вокер. Скоро сите појави на индустрија се исчезнати, и невработеноста (со исклучок на земјоделскиот Јужен Ершир) е голема, над националниот просек.

Ершир станал дел од кралството Шкотска во текот на 11 век. Во 1263, Шкотите успешно протерале група на норвешки Викинзи во заседа позната како Битката кај Ларгс.

Поважно историско место во Ершир е Замокот Тарнбери, кој потекнува од 13 век или порано, и кој може би бил родно место на Роберт Брус.

Историски подрегиони на Ершир се:
* Област Карик, Ершир
* Област Канингем, Ершир
* Област Кајл, Ершир

Од Ершир потекнува и истоимениот вид на говедо - Ершир, што потекнува од пред 1800.

Категорија:Грофовии во Шкотска
Домино теорија

Домино теоријата е политичка теорија во САД која се однесува на државите во Источна Европа – вели дека тие една по една потпаѓааг под комунистичкото влијание на своите соседи.

Категорија:Политика на САД
Категорија:Политички теории
Виетконговци

**Виетконговци** е американскиот назив за припадниците на Ослободителниот Фронт, за време на познатата Виетнамска војна.

Категорија:Историја на Виетнам
Прецизен спорт

## Прецизни спортови

* Балоти
* Карлинг
* Билијард
* Боќање
* Бочија
* Голф
* Диск-голф
* Куглање
* Куглање со 5 кегли
* Пал мал
* Петанк
* Пикадо
* Снукер
* Стрелаштво
* Крокет

Категорија:Спортови
Нго Дин Дием

мини|Нго Дин Дием
**Нго Дин Дием** ( - ) — политичка фигура од познатата Виетнамска војна. Тој бил поставен од страна на САД за претседател на Јужен Виетнам.

Крвавиот атентат од 1/2 ноември, во кој беа убиени Дием и неговиот брат од страна на американски платеници поради неколкуте во низа нерационални и штетни потези за американската политика. Подоцна САД јавно изразија сочувство. Парадоксално е што Џон Ф. Кенеди, заговарачот на овој настан, 20 дена подоцна самиот загина во друг атентат.

Категорија:Виетнамци
Хуе

мини|Панорамски поглед кон градот
**Хуе** е мало гратче во северен Виетнам.

Познато е за време на маскарите кои таму ги извршија комунистите во времето кога се водеше Виетнамската војна.

Масакрите во Хуе се едни од најкрвавите во современата историја, бидејќи за многу кус период се убиени околу 3000 луѓе, многу се мачени, некои се закопувани живи, и се применувани нехумани методи како што се „капењето со пијавици“ и сл. Сепак, за овој масакр постојат и конспиративни теории кои велат дека комунистите никогаш не кренале рака на населението, а најдените гробници и останки се дело на американската пропаганда која не бирала средства.

Категорија:Градови во Виетнам
Виетнамски синдром

Виетнамскиот синдром – поради хоророт на кој биле сведоци, многу од недоброволно регрутираните непрофесионални војници – цивили во Виетнамската војна, по враќањето од Виетнам се соочуваат со проблеми во социјализацијата, живеат изолирани, и голем дел од нив, не можејќи да ги избегнат кошмарите, се самоубиваат.

## Виетнамскито синдром во популарната култура
* „Виетнамски синдром“ (англиски: *Vietnam Syndrome*) — песна на американската хард-кор група *[[Jerry's Kids]]* од 1983 година.

## Наводи

Категорија:Виетнам
Категорија:Политика на САД
Осоговка

thumb|right|300px|Изведба на македонско народно оро-  Осоговка
**Осоговка** е народно оро од Кочанско, кое географски потекнува од селата на Осоговските планини. 

Тоа е типично темпераментно машко народно оро, со изразито балансирање, потскокнување, доскокнување и остри движења со двете нозе. Се игра со голема екстраваганција и одважност и на одредени моменти со гласни извици на играорците . Карактеристично за орото Осоговка е што во еден момент во играта еден од играорците го подигнува другиот повисоко од своите раменици, за што е потребна извесна умешност и сила. 

Целта на ваквите ора била да се прикаже силата на играорците кои го играле, како и нивната ритмичност заради релативно брзиот ритам и разиграни чекори.

## Надворешни врски
“Осоговка“ - Танец

## Наводи

Категорија:Македонски ора
Тешкото

мини|десно|Споменик „Тешкото“ во центарот на Скопје
**Тешкото** — оро што се смета за едно од најубавите и најтешките македонски ора. За него е многу напишано и многу зборувано бидејќи претставува важно дело на македонскиот музички фолклор. Географски како и носиите во кои се игра потекнува од областа Галичник во Северозападна Македонија, на планината Бистра.

Во основа потекнува од моментите кога печалбарите заминувале на печалба. Го играле на крајот од селото, на местото каде се разделувале со најблиските пред да се впуштат на патот кон непознатата исцрпувачка работа во туѓина. Но со тек на време прераснува во химна не само на печалбарството туку и на сета тежина и горчина собрана во македонските души низ безбројните векови робување.

Орото претставувало инспирација за многу уметници како за поетот Блаже Конески со поемата ''Тешкото'' така и за композиторот Тодор Скаловски со хорската композиција *Македонско оро*.

## Поврзано

* Оро

## Наводи

## Надворешни врски
* [Тешкото во изведба на [КУД Мирче Ацев]].
* [изведбата на [Камерниот оркестар "Скопски Солисти"] на "Тешкото" од Глигор Смокварски, фрагмент од балетот "Македонска приказна", аранжман. А. Шурев] .
*Македонско и светско оро: Тешкото 
*Тешкото - Лазарополе

Категорија:Тешкото
Категорија:Македонски ора
Крушје (Велешко)

**Крушје** — напуштено село во крајниот североисточен дел на Општина Велес во околината на градот Велес во сливното подрачје на реката Отовица.

## Географија и местоположба
Селото е ридско на надморска висошина од 300 метри и се наоѓа 13 километри северно од Велес и на 31 километар југоисточно од Скопје.

## Историја
Во  век, селото е дел од нахијата *Чаирско Поле* (Блатија) во Скопската каза во Отоманското Царство.

## Население

Според опширните османлиски дефтери за населението на Скопската Каза од 1832/33 година, селото било муслиманско, со 28 муслимански домаќинства. На овој попис биле забележани 54 мажи муслимани, со 12 новороденчиња. Се проценува дека селото во тој период имало 132 жители.

Стефан Верковиќ во 1857 го бележи со 616 жители.

Според пописот од 2002 година, селото имало само 1 жител, Турчин.

Според последниот попис од 2021 година, во селото Крушје немало жители.

На табелата е прикажан националниот состав на населението низ сите пописни години:

### Родови
Крушје било турско село.

Според истражувањата од 1952 година, родови во селото се:

**Турски**

* **Родови од словенско потекло:** *Смаколар (3 к.), Таракчилар (2 к.), Одолар (1 к.), Мемишлер (1 к.), Бајрамлар (2 к.), Мрлелер (2 к.), Иљазлар (2 к.), Узун-Али (2 к.), Алиманлар (2 к.) и Беќиралар (1 к.)* сите овие родови се доселени од селото Брод во Гора. Во родот *Смаколар* се знае следното родословие: Фазли (жив на 60&nbsp;г. во 1952 година) Ибраим-Усеин-Арслан-Исмаил, кој се доселил во селото; *Торбешлар (5 к.)* доселени се во 1915 година од селото Броштица во Дебарско. Кога се доселиле збореле македонски; *Муса-Зеќир (3 к.)* доселени се во 1915 година од селото Мелница. И они кога се доселиле збореле македонски; Жителите на селото највеќе брачни врски одржувале со Турците од Средно и Долно Коњари.
* **Родови од турско потекло:** *Оџалар (4 к.)* доселени се во 1925 година од селото Средно Коњари. Таму имале роднини наречени *Имерлер*; *Каранџа (1 к.), Мула-Имер (1 к.) и Иплер (1 к.)* и они се доселени од селото Средно Коњари.

**Ромски**

* **Доселеници:** *Неџолар (3 к.)* зборуваат ромски. Жителите на овој род се ковачи. Доселени се од селото Средно Коњари.

### Избирачко место

Селото е опфатено избирачкото место бр. 2189 според Државната изборна комисија, сместени во просториите на објект во сопственос на ордевски никола на селото Џидимирци.

На претседателските избори во 2019 година, на ова избирачко место биле запишани вкупно 26 гласачи.

## Иселеништво
До 1952 година од селото во Турција се иселиле околу 40 семејство. Иселувањето продолжило и потоа. Во 1958 година во селото се населиле Бошњаци од Санџак. Но и тие се иселиле од селото.

## Наводи

## Надворешни врски

Категорија:Села во Македонија
Категорија:Велешки села
Категорија:Села во Општина Велес

Категорија:Раселени села во Македонија
Кумарино

**Кумарино** — село во источниот дел на Општина Велес, во околината на градот Велес.

## Географија и местоположба

Селото е ридско - рамничарско на надморска височина од 340 метри. Се наоѓа во сливното подрачје на реката Отовица, а од градот Велес е оддалечено 9 километри.

## Историја

## Стопанство
Селото Кумарино има изразито полјоделско стопанство при што најмногу е застапено одгледувањето на жита: пченица, јачмен на големи површини, пченка и градинарски култури како тикви за широка продажба и домати, краставици, марули претежно за сопствени потреби и индустриски култури како сончоглед и маслодајна репка на поголеми површини во околината. Во помал дел се одгледува и добиток.

## Население

Според статистиката на Васил К’нчов („Македонија, Етнографија и статистика“) од 1900 година, во Кумарино живееле 130 жители, од кои 70 Македонци и 60 Турци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Кумарино имало 80 Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралство Југославија во 1931 година, селото имало 50 Турци и 50 Македонци.

Според пописот од 2002 година, селото Кумарино има 74 жители, од кои 73 Македонци и 1 Србин.

Според последниот попис од 2021 година, во селото живееле 52 жители, од кои 46 Македонци и 6 лица без податоци.

### Родови

По истражувањата од 1929 година, родови во селото биле:

**Македонски:**

* **Доселеници:** *Секуловци (3 к.)* најстар род во селото, не го знаат потеклото; *Арсовци (4 к.)* доселени се од селото Ново Село; *Петрушевци или Пантовци (2 к.)* доселени од селото Чалошево; *Петковци (1 к.)* доселени од селото Отовица; *Божиновци (1 к.)* доселени од селото Караслари. таму се викале *Николовци*; *Јовановци (1 к.)* доселени биле од селото Сојаклари, подалечно потекло од овчеполското село Трстеник.

**Турски:** (денес целосно иселени)

* **Доселеници:** *Салиовци или Боримечкалар (2 к.)* не го знаат потеклото; *Елмазовиќ (1 к.)* доселени биле од Мамутчево; *Кичик (1 к.)* доселени биле од Кишино; *Ферадовиќ (1 к.)* доселени биле во 1910 година од овчеполското село Ќоселари; *Алимлар или Алимовиќ (4 к.)* не го знаат потеклото.

## Општествени установи

## Самоуправа и политика

### Избирачко место

Во селото постои избирачкото место бр. 2186 според Државната изборна комисија, сместени во просториите на објект во сопственост на давитков стојан.

На претседателските избори во 2019 година, на ова избирачко место биле запишани вкупно 49 гласачи.

## Културни и природни знаменитости
;Археолошки наоѓалишта
* Огради — населба од доцноантичко време
* Рупи — некропола од доцноантичко време

## Култура и Спорт

## Иселеништво
Иселеници Турци од селото има во Турција.

## Наводи

## Надворешни врски

Категорија:Села во Македонија
Категорија:Велешки села
Категорија:Села во Општина Велес
Лугунци

**Лугунци** — село во северниот дел на Општина Велес во сливното подрачје на реката Отовица, во околината на градот Велес.

## Географија и местоположба

Селото е ридско на надморска височина од 460 метри на 17 километри оддалеченост од градот Велес.

## Историја

## Стопанство

## Население

Според германска карта издадена во 1941 година, а заснована на пописот на Кралство Југославија во 1931 година, селото имало 150 Македонци.

Лугунци според пописот од 2002 година имало 10 жители, сите Македонци.

Според последниот попис од 2021 година, во селото немало жители.

### Родови
Лугунци е македонско село.

Според истражувањата од 1929 година, родови во селото се:

**Божиновци* (дел од нив го носат и презимето Лазаровски по нивниот прадедо Лазар кој датира во селото од пред 1900 година)
***Доселеници:** *В’лкановци* доселени се од Егејска Македонија. Во Рудник за нив се зборува дека се доселени од Охридско; *Кусевци* доселени се од Кривопаланечко; *Шоповци* се делат на *Васевци и Ѓоргијовци*, доселени се од некое село Трново над Куманово; *Ѓоровци* доселени се од кај Гнилане во Косово; *Јанкуловци* не знаат од каде се доселени. Во Рудник за нив се зборува дека се од околинат на Призрен во Косово; *Јовановски* дошол како домазет од селото Ѓуземелци, а уште подалечно потекло од Горобинци во Овче Поле.

## Општествени установи

## Самоуправа и политика

### Избирачко место

Селото е опфатено во избирачкото место бр. 2190 според Државната изборна комисија, сместено во просториите на објект сопственос здравковиќ росанда во Рудник. Во избирачкото место се опфатени населените места: Лугунци, Рудник, Ветерско.

На претседателските избори во 2019 година, на ова избирачко место биле запишани вкупно 31 гласач.

## Културни и природни знаменитости
;Археолошки наоѓалишта
* Чучка Чешма — населба од римско време

## Редовни настани

## Личности
* Трајко Божиновски - Габерот
* Марика Николова Варелова — македонка, борец во Грчката народноослободителна армија

## Галерија


File:Лугунци (Велешко) 01.jpg|Поглед на селото Лугунци
File:Лугунци (Велешко) 02.jpg|Поглед на селото Лугунци
File:Лугунци (Велешко) 03.jpg|Поглед на селото Лугунци
File:Лугунци (Велешко) 05.jpg|Поглед на селото Лугунци
File:Куќи во Лугунци (Велешко).jpg|Куќи во Лугунци



## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Велешки села
Категорија:Села во Општина Велес

Категорија:Раселени села во Македонија
Мамутчево

**Мамутчево** — село во североисточниот дел на подречјето на Општина Велес и реката Отовица атарот на селото се допира до областа Овче Поле, во околината на градот Велес.

## Географија и местоположба
Населбата се наоѓа во североисточниот дел на територијата на Општина Велес, во сливното подрачје на реката Отовица, а нејзиниот атар се допира со областа Овче Поле. Од градот Велес селото е оддалечено околу 10 километри. Населбата е рамничарска, на надморска височина од 400 метри. Атарот зафаќа простор од 10&nbsp;км2. На него обработливото земјиште зазема површина од 401&nbsp;ха, на пасиштатата отпаѓаат 526&nbsp;ха, па затоа селото има полјоделско-сточарска функција.

## Население

Во „Етнографија на вилаетите Адријанопол, Монастир и Салоника“ се вели дека во 1873 г. *Мамутчово* било село со 45 домаќинства со 117 жители муслимани, а додека според статистиката на Васил К’нчов од 1900 година *Махмудчилар* е населено со 430 жители, сите Турци.

На етничката карта од 1927 година на Леонард Шулце Јена селото именувано како *Махмутчилар* (Mahmutčilar) е обележано како турско село.

Според германска карта издадена во 1941 година, а заснована на пописот на Кралство Југославија во 1931 година, селото имало 150 Турци.

Подоцна турското население на Мамутчево се иселува и според пописот од 2002 година имало 331 жител, сите Македонци.

Според последниот попис од 2021 година, во селото живееле 234 жители, од кои 218 Македонци, 1 Албанец и 15 лица без податоци.

### Родови

По истражувањата од 1929 година, родови во селото биле:

**Турски:**

* Доселеници: *Џунделер (15 к.)* доселени биле од Велес; *Фетилер (20 к.)* доселени биле од раселеното село Пупљени. Но постоело и предание по кое тие порано биле еден род со *Џунделер*; *Зоголер (8 к.)* доселени биле однекаде; *Мемед Али (1 к.)* доселени од Чашка; *Далиповиќ (1 к.)* доселени биле од селото Сојаклари (Јунузбегово).

**Српски**

* **Доселеници:** *Бечелиќ (1 к.)* доселени во 1928 година од Гардиновац кај Нови Сад; *Малетини (1 к.)* кои биле доселени во 1928 година од Мошорин.

Србите биле доселени како колонисти, а кои најверојатно биле иселени од селото од бугарските власти за време на Втората светска војна.

## Самоуправа и политика

### Избирачко место

Во селото постои избирачкото место бр. 2191 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 239 гласачи.

## Култура
;Цркви
*Црква „Св. Троица“ - единствената селска црква. Во изградба (сос. 2012)

;Археолошки наоѓалишта
*Милински Дол — населба од римско време;

## Иселеништво
Иселеници Турци од селото има во Турција, каде до 1929 година се иселиле 20 семејства во Одрин, Измир, Бруса, Ерзим Ерзерум. Иселеништвото продолжило со најсилен бран во 50тите од 20 век, па така денес нема Турци во селото.

## Галерија

File:Мамутчево 03.jpg|Глетка од селото Мамутчево
File:Мамутчево 02.jpg|Основното училиште во Мамутчево
File:Мамутчево 01.jpg|Влезот во село Мамутчево


## Наводи

## Надворешни врски


Категорија:Села во Македонија
Категорија:Велешки села
Категорија:Села во Општина Велес
Микологија

мини|Микологија

**Микологија** (од грчките зборови: *mykes* = габа и *logos* = наука) — биолошка наука за габите, нивната генетика и биохемија, нивната систематика, како и нивната примена кај човекот. Таа често се вбројува како гранка на ботаниката, иако во повеќето свои одлики габите се послични со животните отколку со растенијата. Исто така, микологијата е поврзана со фитопатологијата - науката за заболувањата на растенијата. Првите миколози се Елиас Магнус Фрајс, Кристијан Хендрик Персун, Антон де Бери и Левис Дејвид фон Швајниц.

Денес, најпроучувани габи се квасните, поточно еукариотските видови *[[Saccharomyces cerevisiae]]* and *[[Schizosaccharomyces pombe]]*.

Многу габи произведуваат отрови, антибиотици и други вторични метаболити. На пример, космополитскиот род *[[Фузариум]]* и неговите отрови (токсини) предизвикуваат фатални последици кај луѓето. Ова го проучил Абрахам Џоф. Исто така, габите се фундаментални за животот на Земјата како едни од главните симбионти (микориза, инсектни симбионти и лишаи), како и со нивната способност за разградување на некои органски биомолекули, со која учествуваат во јаглеродниот циклус.

Габите и другите организми традиционално сметани за габи се често економски и општествено важни бидејќи се причина за разни заболувања кај животните и растенијата.
## Наводи

## Надворешни врски
* Професионални организации
** МДА: Миколошко друштво на Северна Америка 
** Британско миколошко друштво 
** Центар за проучување на габната биоразновидност (Хонгконг, Кина)
* Аматерски организации
** Северноамериканска миколошка асоцијација
** Миколошко друштво на Сан Франциско
** Миколошко друштво на Орегон
** Северноамериканско друштво
* Други поврзани врски
** "Шрумток" форум 
** WWW Виртуелна библиотека: Микологија
** Врски на MykoWeb 
** Миколошки речник од миколошкото друштво на Илиноис 

*
Категорија:Гранки на биологијата
Ершир (раса говеда)

**Ершир** е раса на домашни говеда со потекло од грофовијата Ершир во Шкотска. Просечната крава тежи од 500 до 650&nbsp;кг. Бојата на телото може да се движи од бела, до црвена и кафеава. Тие се познати по својата цврстина и млечност. Расата исто така ги поседува посакуваните особини на лесно размножување и долговечност.

## Поврзано

* Холштајн (раса говеда)

## Наводи

## Надворешни врски
* Друштво за ерширски говеда на Велика Британија и Ирска 

Категорија:Раси на говеда
Алгологија

мини|250п|Тасманија, Австралија
**Алгологија** или **фикологија** е биолошка наука која се занимава со проучување на алгите. Се смета за субдисциплина на ботаниката.

*
Пајдушко

**Пајдушко оро** (т.е. „пијано оро“) е македонски народен танец во 5 такта, поделени на 2+3 („брзо-бавно“). Традиционално, ова е машко оро, но во поново време понекогаш го играат и жени.

Орото почнува тргнувајќи на десно, со по четири чекори со подигнување на ногата, а потоа на лево: со десната нога се прескокнува левата и тежината се префрла на десната нога, додека левата се движи на десно. Играорците потоа се движат наназад со по четири чекори.

## Надворешни врски

* Пајдушко или Пијано оро .
* Бајдушка - Егејска Македонија

Категорија:Музика
Пајдушко
Патроним

**Патроним** (грч. *патер* - татко, *онома* - име) — презиме изведено од името на таткото. Патронимика, пак, е изведување на семејно име на таткото (на пр. Кирил - Кириловци, Стојан - Стојановци).

## Наводи

Категорија:Видови зборови
Западно играорно подрачје

Под **Западни ора** се подразбираат македонските народни ора што потекнуваат од: Горни Полог (или Гостиварско), Долни Полог (или Тетовско), селата под Сува Гора, Мала, Долна и Горна Река - Мијаци, Дебарско Поле, Дебарски Дримкол и пределите Голо Брдо и Гора.

## Одлики на ората
мини|десно|Жени играат оро на Галичката свадба
Главна специфика на западното играорно подрачје во однос на орската традиција е големиот број на ороводни песни. Ова играорно подрачје во споредба со другите играорни подрачја има помал број на ора кои се изведуваат со инструментална придружба. Главни инструменти се зурлата и тапанот. Можеби поради недостигот на инструменталисти, во ова играорно подрачје се сретнуваат голем број на ороводни песни. Во западното играорно подрачје се забележани пет глувонеми ора, односно ора без музичка придружба, кои во другите играорни подрачја се вистинска реткост.

Женските ора се елегантни и грациозни, а машките ора се тешки и со многу комплексни движења. Ора од овој регион се: Тешкото, Невестинското, Чамче, Меткалистето и други.

Категорија:Македонски ора
Јужно играорно подрачје

Под **Јужни ора** се подразбираат македонските народни ора што потекнуваат од: Тиквеш, Гевгелија, Валандово, Дојран и Струмица.

Во ората од овој регион често се среќаваат борбени и ритуални елементи. Ора од овој регион се: Русалии, Тиквешко, Кавадарка, Право Тиквешко, Џамалари и други.

Категорија:Македонски ора
Северно играорно подрачје

Под **Северни ора** се подразбираат македонските народни ора што потекнуваат од: Горен Вардар, Полошката котлина, Скопско, Скопска Црна Гора, Скопска Блатија, Велес и Овче Поле. 

Ората од овој регион се брзи, со енергични движења, и обично се играат на собори. 
Ора од овој регион се: Црногорка, Потрчано, Баба Ѓурѓа, Чучук, Крстачката, Адана и други.

Категорија:Македонски ора
Источно играорно подрачје

Под **Источни ора** се подразбираат македонските народни ора што потекнуваат од: Куманово, Крива Паланка, Делчево, Пехчево, Кочани, Берово, Штип, Радовиш и Пиринска Македонија. 

Брзи ора: Копачка, Беровка, Ратевка, Малешевка, Арнаутско и други.

Категорија:Македонски ора
Логички аргумент

Кај логиката, **аргумент** претставува обид за покажување на вистинитоста на едно тврдење наречено *[[заклучок]]*, врз основа на вистинитоста на збир тврдења наречени *[[исказ]]и*. Процесот на покажување на дедуктивното и индуктивното расудување му дава облик на аргументот и подразбира некој вид на комуникација, која може да биде дел од пишан текст, говор или разговор.

Категорија:Логика
Категорија:Филозофски поими
Категорија:Аргументи
Категорија:Логичко следство
Категорија:Расудување
Причиност

**Причиност** или **каузалност** е поим кој ги опишува причинско-последичните односи помеѓу предметите, настаните, променливите и состојбите.


Категорија:Начела
Категорија:Филозофија на науката
Категорија:Концепти во физиката
Категорија:Концепти во епистемологијата
Категорија:Метафизички поими
Категорија:Статии за широки поими
Антропоним

**Антропоним** (старогрчки: *anthropos* - човек и *onoma* - име) значи сопствено име, лингвистичко име на човек како предмет на научно испитување, на пример, Андон, Стојна, Грозда и др. Науката што се занимава со личните имиња или антропонимите се нарекува ономастика.

## Наводи

Категорија:Видови зборови
Категорија:Грцизми
Хоншу

**Хоншу** ( = „главен крај“) е најголемиот остров во Јапонија, кој се нарекува уште и јапонско копно. Се наоѓа јужно од Хокаидо преку преминот Цугару, северно од Шикоку и североисточно од Кјушу преу преминот Канмон. Тој е седмиот најголем остров и вториот најнаселен во светот по островот Јава во Индонезија.

Островот е долг приближно 1.300 км и се протега од 50 до 230 км во ширина, а неговата вкупна површина е 230.500 км2, и зафаќа околу 60% од вкупната површина на Јапонија. Хоншу има брег долг 5.450&nbsp;км.

Хоншу е планинско-вулкански остров на кој има чести земјотреси. Најголемиот врв е активниот вулкан Фуџи, висок 3.776&nbsp;м. Има многу реки, вклучувајќи ја и најдолгата јапонска река Шинано. Климата е варијабилна - од ладниот север до суптропскиот југ.

Бројот на населението изнесува 103.000.000 жители и е највеќе сконцентрирано во низините, особено во низината Канто. На Хоншу се наоѓаат најголемите јапонски градови: Токио, Кјото, Осака, Кобе, Хирошима, Сендај и Нагоја. Островот е поделен на пет региони и содржи 34 области, вклучувајќи го и Токио.


Категорија:Острови во Јапонија
Југозападно играорно подрачје

Под **Југозападни ора** се подразбираат македонските народни ора што потекнуваат од Брсјачката етнографска целината, а тоа се регионите: Дебрца, Малесија, Железник, Порече, Струшки Дримкол, Струшко Поле, Мариово, Тиквеш, Прилепско Поле, Битолско Поле, Цапарско Поле, Горни битолски села, Кичевија и Охридско Поле.

## Одлики на ората
[мини|десно|Оро на гајда, во селото [Добровени, Битолско Поле, за време на Првата светска војна]]
Од аспект на традиционалната игра, Брсјаците во однос на нивните соседи, Мијаците, секогаш биле поимани коко многу послободни во изразувањето на традиционалната игра. Главен инструмент во придружба на играта е гајдата, која може да се свири соло, а може и во пар. Брсјаците биле особено талентирани за инструментот гајда, така што во едно село можеле да се сретнат и до дваесет гајдаџии.

Женски стилски одлики на ората од ова подрачје се: поголема слобода во играчкото изразување, посложени играчки чекори, ситни и умерени метро-ритмички обрасци, балансирани чекори, држење за раце во долна позиција или подигнати во висина на половината.

Машки стилски одлики на ората од ова подрачје се: чекори со подскоци, скокови, сложени играчки обрасци, држење за рамо и за подигнати раце во висина на гради.

## Наводи

Категорија:Македонски ора
Логички знаци

Во **[[логика]]та** се користат **знаци** за изразување на логички конструкции.

Треба да се знае дека во разни случаи еден ист симбол може да има различно значење - значењето на еден знак во логиката не мора да е исто со значењето на истиот во математиката.

## Основни логички знаци
Податотека:implikacija1.pngПодатотека:implikacija2.pngПодатотека:implikacija3.png Материјална импликација (**ако, тогаш**)

Податотека:ekvivalencija1.pngПодатотека:ekvivalencija2.png Материјална еквиваленција (**ако и само ако**, **акко**)

Податотека:negacija1.pngПодатотека:negacija2.png Логичка негација (**не**)

Податотека:konjunkcija.png Логичка конјункција (**и**)

Податотека:disjunkcija.png Логичка дисјункција (**или**)

Податотека:isklucitelna disjunkcija1.pngПодатотека:isklucitelna disjunkcija2.png Исклучителна дисјункција (**или, или - но не двете; ексили**) 

Податотека:univerzalen kvantifikator.png Универзална квантификација (**за сè, за било кое, за секое**)

Податотека:egzistencijalen kvantifikator.png Егзистенцијална квантификација (**постои**)

Податотека:unikaten egzistencijalen kvantifikator.png Универзална егзистенцијална квантификација (**постои само едно**)

Податотека:definicija1.pngПодатотека:definicija2.pngПодатотека:definicija3.png Дефиниција (**се дефинира како**)

Податотека:prvenstvo.png Првенство

Податотека:zaklucok.png Инференција или Заклучок (**како заклучок на или изведено од**)

## Поврзано
* Таблица на математички знаци

Знаци
Категорија:Математичко означување
Категорија:Симболи
Раштани (Велешко)

**Раштани** — село во северозападниот дел на Општина Велес, во околината на градот Велес, во долното сливно подрачје на реката Тополка, а на северозападната падина  — на ридот Гроот.

## Географија и местоположба

Селото е рамничарско и лежи на надморска височина од 380 метри, а од градот Велес е оддалечено 6 километри. Во Раштани работи основно училиште до IV одделение, има неколку угостителски и стопанско-земјоделски објекти и споменик од НОБ, посветен на Февруарскиот поход.

## Историја

## Стопанство

## Население

Според германска карта издадена во 1941 година, а заснована на пописот на Кралство Југославија во 1931 година, селото имало 200 Македонци.

Според пописот од 2002 година, селото Раштани има 286 жители од кои сите се Македонци.

Според последниот попис од 2021 година, во селото живееле 257 жители, од кои 219 Македонци, 1 Влав, 1 Србин и 36 лица без податоци.
 

### Родови

Раштани е македонско село.

Според истражувањата од 1966/67 година, родови во селото се

* *Скубареви (3 к.), Чупчевци (3 к.), Брлевци (3 к.), Пецевци (3 к.), Лазови (2 к.), Ицкови (1 к.), Саздови (1 к.), Ордеви (5 к.), Наунови (4 к.) и Тоскаровци (1 к.)*. сите наведени родови се **староседелски**.
* *Караџовци (4 к.)* доселени се од денес албанското село Бузалково.
* *Малиќовци (1 к.)* доселени се во турско време од селото ’Рлевци.
* *Арсевци (1 к.) и Балчаковци (1 к.)* доселени се во 1919 година од селото Дреново.
* *Бузалковци (4 к.)* доселени се во периодот од 1946-48г од селото Бузалково.
* *Гускарови (1 к.)* доселени се од селото Белештевица.
* *Угриновци (3 к.) и Црешневци (1 к.)* доселени се од селото Црешнево после 1946 година.
* *Дреновчани (5 к.)* доселени се од селото Дреново. Во Дреново биле староседелци.
* *Бистричани (1 к.)* доселени се од селото Бистрица.

## Општествени установи
* Црква „Св. Троица“

## Самоуправа и политика

### Избирачко место

Во селото постои избирачкото место бр. 2203 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 242 гласачи.

## Културни и природни знаменитости
;Археолошки наоѓалишта
* Грамаѓе	— населба од доцноантичко време
* Каменика — некропола од доцноантичко време
* Корија — утврдена населба од доцноантичко време
* Латински Гробови — некропола од доцноантичко време
* Мраморје — населба и некропола од доцноантичко време

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Велешки села
Категорија:Села во Општина Велес
Бафинова Земја

**Бафинова Земја** или **Бафинов Остров** е еден од арктичките острови од Арктичкиот Архипелаг во северна Канада и припаѓа на сојузната територија Нунавут. Со површина од 507,451&nbsp;км2, тој е најголемиот канадски остров и петти по големина во светот, но поради ладната клима има население од 13.039 жители, претежно Инуити. Островот е крстен по името на британскиот истражувач Вилијам Бафин, а некогаш Нордијците го викале Хелуланд.

Најголемото населено место на островот е главниот град на Нунавут - Иквалуит, кој е сместен на неговиот јужен брег, кај Фробишеровиот Залив. Според пописот од 2001 година, ова гратче имало 5,236 жители. Други поголеми населени места се Пангниртунг со 1,243 жители, Понд Инлет со 1,220 жители, Клајд Ривер, Арктик Беј итн.

Јужно од островот се наоѓа Хадсоновиот Премин и копното Квебек. На исток е Бафиновиот залив и Девисовиот Премин позади кои е сместен Гренланд, а на запад и север е Фоксовиот Залив, заливот Бутија и Ланкастеровиот Залив, кои ја делат Бафинова Земја од останатиот дел од архипелагот.

На Бафинова Земја е честа појавата на поларен ден (во лето) или поларна ноќ (во зима). Од животните, најзастапени се арктичките ѕверови и белите китови.

## Географија
Бафиновите Планини се протегаат долж североисточниот брег на островот и се дел од Арктичките Кордиљери. Највисок врв е Один, со надморска височина од 2 143 м., или 2 147 метри според други извори. Двете најголеми езера на островот се наоѓаат во средината на јужниот дел од островот: Нетилинг (5 542&nbsp;km2) и езерото Амаџуак (3 115&nbsp;km2 ).

## Наводи


Категорија:Острови во Бафиновиот Залив
Димитар Пандилов

**Димитар Аврамовски Пандилов** (1 март 1899 - 26 јули 1963) — истакнат македонски уметник, претставник на импресионизмот и еден од основачите на ДЛУМ.

## Животопис
мини|лево|200п|''Охрид'', 1950.
Роден е во 1899 г. во с. Тресонче. Завршил ликовна академија во Софија, 1924 год. Бил во Франција (Монпелје и Париз), каде што меѓу другото работел и на академијата „Гранд Шомјер“ (1928).

Самостојно излагал (од 1926 год.) во Ќуприја, Скопје, Софија. Излагал на повеќе групни изложби во Софија и во Југославија; меѓу другото на повеќе тематски и претставителни изложби на македонската уметност.

Пандилов е претставник на жанрот битово сликарство со неговите дела што го обработуваат народниот живот и битот на македонскиот народ.

Загинал во Скопскиот земјотрес на 26 јули 1963 г.

## Најпознати дела
[мини|Споменик на Димитар Пандилов на [Мост на уметноста|Мостот на уметноста]]
* „Покрај вода“ (1925) 
* „Жетварки“ (1926)
* „Акт“ (1928)
* „Вршидба“ (1936)
* „Жетварки“ (1936)
* „Товарен воз“ (1950)
* „Вршидба“ (1951)
* „Жетва“ (1954)
* „Режење на афион“ (1959)
* „Невести на чешма“

## Поврзано
* Битово сликарство
* Македонско сликарство

## Наводи

## Надворешни врски
* Кратка биографија на Димитар Пандилов  — „Грал“
* Осврт на разни автори кон делата на Пандилов  — „Блесок“, 1999

## Родословие

Категорија:Македонски сликари
Категорија:Членови на ДЛУМ
Категорија:Луѓе од Тресонче
Категорија:Родени во 1899 година
Категорија:Починати во 1963 година
Категорија:Починати во Скопје
Категорија:Родени во 1898 година
Категорија:Дичовци
Општина Струмица

**Општина Струмица** — општина која се простира во западниот и централниот дел на Струмичкото Поле, со површина од . На исток се граничи со Општина Босилово, на запад со Општина Конче, на север со Општина Василево, на југоисток со Општина Ново Село, а на југозапад со Општина Валандово. Ја сочинуваат 25 населени места, со вкупно население од 54.676 жители. Седиште на општината е Струмица.

## Географија
мини|десно|Зградата на општината
Струмичкиот регион се наоѓа во југоисточниот дел на Македонија на 41°22' СГШ и 23°45' ИГД и располага со површина од . Регионот на југ граничи со Егејска Македонија во денешна Грција, а на исток со Пиринска Македонија, во денешна Бугарија. Разврстен е во јужносредоземниот подреон, под таканаречениот индустриски микро-реон. Во рамките на регионот се подразбира Струмичкото Поле, кое е дел од Струмичко-радовишката котлина. Површината на регионот денес е поделена меѓу четирите општини Босилово, Василево, Ново Село и Струмица, кои вкупно сочинуваат 72 населени места, со вкупно население од 92.625 жители. Според површината и бројот на населението, регионот има средна големина во земјата, но неговиот низински дел е најгусто населено подрачје во Македонија, на квадратен километар живеат над 100 жители. Просечната надморска височина на котлината изнесува 280 метри, а вкупната површина , што претставува околу 30% од вкупната површина на регионот. Овој дел од котлината е ограден со планините Огражден, Беласица и Еленица. Економски најбогат и најзначаен дел од регионот е Струмичката рамница, потоа доаѓа Подбеласичкиот микро реон или т.н. Подгорие, и на крај микро реонот на населените места распределени во подножјето на планината Огражден.

## Самоуправа и политика

Градоначалник на општина Струмица е Петар Јанков од редовите на ВМРО-ДПМНЕ. Тој бил избран на локалните избори од 2025 година за мандат од четири години.

Согласно одлука на Владата на Македонија од 27 септември 2024 година, Советот на општината брои 23 члена.

## Стопанство
### Земјоделство
Струмичкиот регион е најголем земјоделски производител во Македонија, особено на градинарски култури. Во 2017 година од вкупното производство во Македонија, во Општина Струмица биле произведени 58% од краставиците, 32% од доматите, 22% од пиперот и 17% од зелката.

## Демографија

}
|
|
|
|
|
|
|
|-
|релативно мнозинство
|
|
|
|
|
|
|
|
|}

## Наводи

## Надворешни врски

* Општина Струмица — официјална страница
* Општина Струмица  — Министерство за локална самоуправа
* Струмица денес
* Општина Струмица во „АБВ - деловен именик“ 
* „Социјална карта на општина Струмица“ 


Струмица
Категорија:Југоисточен Регион
Класична музика

**Класична музика** е уметничка музика која води потекло од традицијата на лигурската и световната музика, а која опфаќа широк период од прилика девет века до ден денес.  Главни норми во оваа традиција воспоставуваат од 1550 до 1900 година.

Класичната музика или таканаречена *озбилна музика* се користии во секојдневниот говор за разликување на уметноста од музиката кои ги означуваме како народни, забавни и популарни , кај кои основната целе забавата и стекнување заработка, а не уметничко издржување. Меѓутоа , во популарните жанрови постојат композиции кои постигнале врвна слава со исклучителна уметничка вредност, но не се компонирани по музичкиот канон, но поради тоа не се вбројуваат во класичната музика. Иако класичната музика се издвојува по својата уметничка вредност,не е сосема коректно да се ограничува поимот уметничка музика само на класична.

Класичната музика ја компонирале голми мајстори на европските музички простори.Со овој израз првенствено се означува музика компонирана од епохата на барокот (почеток на XVII  век), па сè до компзиторите од нашето време. Освем овие, постојат и други специфични клазични жанрови, како на пример жанрот на Индија, која има изградени правци и системи, дури и сопствени композитори. Конкретно обележје на калсичната музика од поново време (XX и XXI век) имаат композиторите надвор од европа, претежно под влијание на фолклорот од своите земји.

## <big>Што опфаќа класичната музика?</big>
Класичната музика опваќа широка лепеза на музичкото, уметничкото создавање. Во областа на класичната музика спаѓаат: Камерната музика, концертната или концертна музика ( за еден или два солистички инструменти и оркестар), симфониска музика, ораторијумска (вокално-инструментална музика), за вокални солисти, хор и оркестар , оперска музика. 
Под поимот на класичната музика може да се стави стара музика, музиката што ја создавале познати или анонимни композитори од европскиот среден веки ренесансата.Со развојот на музичката теорија, естетиката и историјата, периодот на постоењео на класичната музика и дела опфаќа и сè повеќе се шири помеѓу поранешните временски периоди од европската историја, што е сосема добра појава.
Класичната музика конечно опфаќа многубројни уметници (композитори и изведувачи) кои со текот на времето се престорени во многу популарни низ целиот свет. Секој создавач (комозитор) т.е бил и останал претставник на спесифичниот стилски правец под чие влијение создавал. Барок, класицизам, романтизам, импресионизам, модерна авангардни стремежи, сè се тоа стилски правци кои дале многубројни уметници (композитори-изведувачи) вокални или инструментали.

## Периоди на класичната музика

* Средновековна музика
* Ренесансна музика
* Барокна музика
* Класицизам
* Романтизам
* 20 век
* Современа класична музика
[мини|десно|Марка на [Македонска пошта по повод 250 години од смртта на Георг Фридрих Хендл и 200 години од смртта на Франц Јозеф Хајдн (ФДЦ 3б/2009, 18 март 2009)]]

## [[Композитори на класична музика]]
* Јохан Себастијан Бах
* Доменико Скарлати
* Жан-Филип Рамо
*Драгослав Ортаков
*Георг Фридрих Хендл
*Волфганг Амадеус Моцарт

## Надворешни врски
* Жан-Филип Рамо / Дискографија
Трајко Прокопиев

**Трајко Прокопиев** (Куманово,  - Белград, ) — македонски композитор на класична музика, диригент и автор на филмска музика. Се категоризира во првата генерација македонски повоени композитори. Познат е по употребата на историски, митолошки и народни мотиви од културната ризница на македонскиот народ во неговите дела.

Во негова чест е наречена наградата „Трајко Прокопиев“ за животно дело на македонските композитори.

## Животопис
Прокопиев е роден во Куманово во 1909 г. Во 1934 г. завршува средно музичко училиште во Белград, во класата на Милое Милоевиќ. Работи како раководител на хорското друштво „Мокрањац“ и како учител во истоименото музичко училиште во Скопје. Потоа накратко работи како диригент во Лесковац, па заминува за Сараево, каде раководи со српското хорско друштво „Слога“. По Втората светска војна е назначен за прв директор на Средното музичко училиште во Скопје.

Со цел да го продолжи своето музичко образование, во 1946 г. заминува на Прашкиот конзерваториум, каде учи една година диригентство кај професорот Павел Дједечек. По завршувањето развива голема активност како шеф на Музичкиот оддел на Радио Скопје, работи како диригент на Симфонискиот оркестар, на Скопската опера и како директор на фолклорниот ансамбл „Танец“. Во тој период се истакнува и како автор на филмска музика, дебитирајќи во 1948 г. со музика за документарецот „Илинден 1948“.

Починува во Белград во 1979 г.

## Дела
[мини|десно|250п|Сцена од балетот „[Лабин и Дојрана (балет)|Лабин и Дојрана“]]

### Балети
* „Лабин и Дојрана“

### Опери
* „Кузман Капидан“
* „Разделба“

### Филмска музика
* 1948 „Илинден 1948“
* 1951 „Културен живот во Македонија“
* 1952 „Бели мугри“
* 1952 „Фросина“
* 1953 „Мугри во полињата“
* 1953 „Приказна за човекот и овците“
* 1954 „Илинден 1903“
* 1954 „Охрид“
* 1955 „Волча ноќ“
* 1955 „Комитска легенда“
* 1957 „Подарок од веселиот молер“
* 1971 „Жед“

## Музика во документарци

* 1956 „Птиците доаѓаат„ (диригент)
* 1961 „Градот на Вардар“ (диригент)

## Награди
* 1977 „Сојузна награда АВНОЈ“ за придонес во македонската кинематографија

## Наводи

Категорија:Македонски композитори
Категорија:Македонски филмски композитори
Категорија:Луѓе од Куманово
Категорија:Починати во Белград
Категорија:Членови на СОКОМ
Категорија:Првата генерација на повоени македонски музичари